Trenn algas nagu kooli võimlemistund, harki-kokku hüplemise ja samal ajal käte pea kohale ja alla viimisega. 40 sekundit ja paus, 40 sekundit ja paus. Ehkki ilmselt soojendus, võttis seegi mõned ootamatud lihased kergelt värisema - no eks  kooli kehalise tunnist, kus seda liigutust viimati tehtud sai, ole omajagu aega möödas ka. Aga ei olnud seal aega väristada midagi, trenn pani nonstop edasi. Väljaasted, hüpped, viiekilose raskuse tõstmine... Kui 20 minutit mööda sai, olin täiesti läbimärg ja kindel, et tunni lõpuni küll niimoodi vastu ei pea.